Relax; the Mountain Will Come to You

Relax; the Mountain Will Come to You er et musikkalbum med Cold Mailman, utgitt i .

Albumet ble sluppet gjennom en konsert på Blå i Oslo. Cold Mailman begynte å bruke regissør André Chocron, som sto for musikkvideoen til «Time Is of the Essence». Ingeborg Selnes bidro som Ivar Bowitz' medvokalist.

 trakk fram at albumet var en mulighet for norsk indie-pop til å ta igjen terreng som fra svenske musikere som dominerte sjangeren i Norden. I hele verden sett under ett ville det være vanskelig å finne et bedre indiepopalbum utgitt i 2013. Singelen «Pull Yourself Together and Fall In Love With Me» var den mest svensk-tenderende, «and by God if they don’t out-Swede the Swedes». Harmoniene var uimotståelig og refrenget uforglemmelig. Tekstene var gode, mente anmelderen, og den søte popmusikken transformerte ofte over i noe mørkere. Prosjektets framtid virka også lys: «But by pushing in unexpected directions, by demonstrating their sure grasp of numerous sonic possibilities, Cold Mailman hint at a potential far greater than most one-note indie-pop collectives».

Musikknyheter.no ga albumet 10 av 10 poeng som et «popmesterverk», og «virkelig noe av det aller beste innen gitarpop du vil høre på lang tid». Til tross for «det musikalske sjokkmomentet» som «Pull Yourself Together And Fall In Love With Me» hadde stått for som singelutgivelse, klarte albumet å innfri «langt over forventingene». Anmelderen tenkte seg at han ville nære en «utrolig sterk og livslang kjærlighet» til albumet.

I den vanlige pressen ble det stort sett terningkast 5 og 4. En av anmelderne som ga 5 var Rune Slyngstad, som framholdt «lekre popnyanser med en herlig og forførende dynamikk», gode arrangementer og vokal innlevelse. Det var ingen svake låter, mente kritikeren. Mye av det samme ble trukket fram i Nordlys, med arrangementer, dynamikk og at den vokste ved flere gjennomlyttinger.

iTromsø i samme by var noe mindre overbevist og ga terningkast 4. Anmelderen mente Cold Mailman hørtes for mye ut som andre Bodø-band, blant annet Kråkesølv som var de som ga ut Relax, og generelt led av «Mangel på særpreg» med sanger som «flyter fort forbi». Dagbladet trakk fram at utgivelsen var «Noe éndimensjonal stemningsmessig» og hadde mye «Death Cab For Cutie-DNA» i seg. Stavanger Aftenblad mente det definitivt var mer Death Cab For Cutie enn Kråkesølv, men anmelderen syntes også at Relax «dovner bort mot slutten».

Anmelderen på Groove.no ga terningkast 4. Cold Mailman var på dette albumet «uimotståelig når de er på sitt beste», og albumet inneholdt «ekstremt mye flott», men helhetsproduktet ble «småvrien å komme seg helskinnet gjennom - til det er variasjonene hakket for subtile». Også i Universitas sto en middels anmeldelse. Tore Stemland tok til en viss grad for seg tekstene til Ivar Bowitz, og han mente det kunne settes et «underfundig spørsmålstegn med hva han vil med tekstene», men framholdt at Relax kunne gi Cold Mailman et gjennombrudd i offentligheten.

Sporliste
 «What Now, Muhammed?»
 «Pull Yourself Together and Fall In Love With Me»
 «Petra Pan»
 «Fatal Conversation»
 «Salva Me»
 «Time Is of the Essence»
 «Back In Your Bed»
 «Exploding Potion of Home»
 «Katrina»
 «The End of the Day»
 «Lullaby»

Referanser

Musikkalbum fra 2010
Cold Mailman-album